Okresná prokuratúra Revúca 
SNP 1370/1A, 050 01 Revúca 	

Sp. zn. : 1 Pv 277/12/6608	Revúca, 22.1.2013
EEČ : 2-48-3-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Revúca
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
stíhaného na tom skutkovom základe, že hoci mu z ustanovenia § 62 ods. 1 a nasledujúcich ustanovení Zákona o rodine, ako aj z rozsudku Okresného súdu Revúca sp. zn. 7P 192/2011 zo dňa 04.01.2012 vyplývala povinnosť prispievať na výživu svojich synov XXXXX, nar. XXXXX a XXXXX, nar. XXXXX vo výške 100 € na každé dieťa mesačne vždy do 15. dňa v mesiaci vopred k rukám matky XXXXX, trvale bytom XXXXX, XXXXX, pričom svojej vyživovacej povinnosti sa v Jelšave a inde v období od 20.02.2012 do decembra 2012 úmyselne vyhýbal tým, že napriek tomu, že vykonával živnostenskú činnosť, a nebol evidovaný ako uchádzač o zamestnanie a nepoberal dávku v hmotnej núdzi a príspevky k dávke, tak výživné neplatil pravidelne a v plnej výške, čím mu vznikol celkový dlh na výživnom vo výške 2.200 €,
lebo zanikla trestnosť činu.
Odôvodnenie:
Poverený príslušník Obvodného oddelenia PZ v Jelšave uznesením pod ČVS:ORP-386/JE-RA-2012 zo dňa 06.11.2012 podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 2 Trestného zákona na tom skutkovom základe, ako je to uvedené vo výrokovej časti predmetného uznesenia. 

V priebehu skráteného vyšetrovania bolo zistené, že dlžné výživné za stíhané obdobie bolo obvineným XXXXX uhradené v celom rozsahu. Skutočnosť, že obvinený uhradil zmeškané výživné v celom rozsahu vyplynulo z hotovostných vkladov a prevodného príkazu, ktoré boli zabezpečená do vyšetrovacieho spisu a taktiež to potvrdila poškodená XXXXX vo svojej výpovedi zo dňa 04.01.2013, v ktorej uviedla, že obvinený jej postupne uhradil celé dlžné výživné, vo svojich výpovediach uviedla, že v priebehu neplatenia výživného obvineným nezaopatrené deti netrpeli núdzou a predmetné obdobie na nich  nezanechalo trvalo nepriaznivé následky. 

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

V zmysle § 86 písm. a) Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
 
Vzhľadom ku skutočnosti, že obvinený XXXXX svoju vyživovaciu povinnosť za obdobie, za ktoré je trestne stíhaný splnil skôr, než sa súd odobral na záverečnú poradu a trestný čin nemal trvalo nepriaznivé následky, v zmysle osobitného ustanovenia o účinnej ľútosti podľa § 86 písm. a) Trestného zákona, trestnosť prečinu zanedbania povinnej výživy podľa § 207 ods. 2 Trestného zákona zanikla. 

	Keďže zanikla trestnosť činu bol som povinný v zmysle § 215 ods. 1 písm. h) Trestného poriadku zastaviť trestné stíhanie. 
Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Juraj Rybár
prokurátor